唐仁廉

唐仁廉 ， 湖南東安人 ， 清朝軍事將領 。 唐仁廉隸湘軍楊嶽斌部 ， 後領仁字營 。 咸豐十年 （ 1860年 ） 改隸霆軍 。 先後跟隨楊嶽斌 、 彭玉麐與太平軍戰於江西 、 皖南各地 。 再隨李鴻章鎮壓捻軍 ， 轉戰河南 、 湖北 、 陝西 、 直隸 、 山東諸省 ， 立一等軍功 ， 賜號 “ 壯勇巴圖魯 ” ， 歷官遊擊至記名提督 。 同治十三年 （ 1874年 ） 任直隸通永鎮總兵 。 光緒十年 （ 1884年 ） 升廣東水師提督 ， 光緒十年三月十九 （ 1884年4月14日 ） ， 由直隸通永鎮總兵調代廣西提督 ， 仍留原任 。 光緒十一年五月二十九 （ 1885年7月11日 ） ， 調任廣東陸路提督 。 後加尚書銜 。 中日甲午戰爭時 ， 募軍二十營出關北上守遼陽 ， 未及參戰即成和議 。 光緒二十一年卒 。